cyanic-selkie/wikianc huggingface dataset:
Nahkuri (kovakuoriainen)
Elinympäristö ja elintavat
Suomessa nahkuri on luokiteltu erittäin uhanalaiseksi (EN), Ruotsissa se on vaarantunut.
Torture (albumi)
Albumi nousi Suomen virallisen listan sijalle 35. Ruotsissa se debytoi Sverigetopplistanin sijalle 37, ja Yhdysvalloissa Billboard 200 -listan sijalla 38.
Oasis-luokan risteilijä
Oasis-luokka on Royal Caribbean Internationalin matkustaja-aluksen kokoluokka. Ensimmäiset kaksi luokan alusta olivat Oasis of the Seas ja Allure of the Seas,  jotka valmistuivat vuonna 2009 ja 2010 STX Europe Turun telakalla Suomessa. Oasis-luokka on ollut yli 10 vuoden ajan maailman suurin risteilyalusluokka, mutta uusi Icon-luokka tulee olemaan noin 20 000 bruttotonnia suurempi.
Ľubomír Kolník
Seuraura
Kolník palasi kaudeksi 1994–1995 kotimaahansa ja siirtyi Slovakian Extraligassa pelaavaan HK Dukla Trenčíniin. Hän voitti tehoilla 31+23=54 koko liigan pistepörssin. Kaudeksi 1995–1996 Kolník palasi SM-liigaan ja siirtyi Kiekko-Espoon riveihin. Hän oli tehoilla 13+12=25 joukkueen paras maalintekijä ja kolmanneksi paras pistemies. Kaudeksi 1996–1997 hän palasi taas kotimaahansa, jossa Kolník vietti koko loppu-uransa. Hän siirtyi HC Slovan Bratislavan riveihin, jossa Kolník voitti Slovakian-mestaruuden vuosina 1998 ja 2000. Hän voitti kaudella 1996–1997 joukkueen sisäisen piste- ja maalipörssin tehoilla 34+29=63. Kaudella 2000–2001 Kolník jakoi 28 osumallaan Bratislavan sisäisen maalipörssin voiton Ľubomír Hurtaj'n kanssa.
Samsung Galaxy A8
Näyttö
Samsung Galaxy A8 -älypuhelimessa on 5,7-tuumainen täysteräväpiirtonäyttö. Näyttö on Corning Gorilla Glass 4 -lasia.
Mestis-kausi 2015–2016
Runkosarja
Revanssiviikonlopussa jaetaan ylimääräisiä pisteitä niin, että molempien otteluiden voittaja saa kaksi lisäpistettä. Jos voitot ovat tasan, enemmän pisteitä tai paremman maalieron saanut joukkue saa yhden lisäpisteen.
Samsung Galaxy A8
Akku
Akun kapasiteetti on 3 050 milliampeerituntia tässä laitteessa.
Ondřej Palát
Seuraura
Heinäkuussa 2022 Palat teki vapaana agenttina New Jersey Devilsin kanssa viisivuotisen ja yhteensä 30 miljoonan dollarin arvoisen sopimuksen.
Mestis-kausi 2015–2016
Karsinnat
Suomi-sarjan voittaja nousee suoraan Mestikseen. Sijalle 11. sijoittunut kohtaa karsinnoissa Suomi-sarjan 3. sijoittuneen ja sijalle 12. sijoittunut kohtaa Suomi-sarjan 2. sijoittuneen. Otteluparit pelataan paras seitsemästä -järjestelmällä (4 voittoa). Otteluparien voittajat pelaavat Mestiksessä kaudella 2016–2017.
Mikäli Jukurit ei olisi noussut SM-liigaan kaudeksi 2016-2017, karsinnat olisi pelattu otteluparein M 12. – SS 1. ja M11. – SS 2.
Ondřej Palát
Muuta
Palátin isä Pavel valmentaa HC Frýdek-Místekin U16-junioreita.
Gunilla Lindberg
Vuonna 1993 hänet valittiin Euroopan olympiakomiteoiden yhteistyöjärjestön EOC:n jäsen ja edelleen Kansainvälisen olympiakomitean ruotsalaisjäseneksi vuonna 1996 Atlantan kesäolympialaisten yhteydessä. Hän seurasi KOK-jäsenyydessään ruotsalaista Gunnar Ericssonia. Vuonna 2000 hänestä tuli KOK:n toimeenpanevan komitean jäsen vuosiksi 2000-2004 ja vuonna 2004 Ateenan kesäolympialaisten yhteydessä yksi KOK:n neljästä varapuheenjohtajasta. Varapuheenjohtajuuskausi kesti neljä vuotta. Vuonna 2011 hänet valittiin uudelleen KOK:n toimeenpanevaan komiteaan. Gunilla Lindberg on toiminut myös Kansallisten olympiakomiteoiden yhteistyöjärjestön ANOC:n jäsenenä vuosina 1995-2002 ja pääsihteerinä vuodesta 2004 alkaen. Hän on toiminut vuosien 2006, 2010 ja 2014 talvikisojen koordinointikomiteassa ja vuoden 2018 talvikisojen arviointi- ja koordinointikomiteoissa puheenjohtajana. Kesäkisoista hän on toiminut vuoden 2012 ja 2016 kisojen koordinointikomiteoissa.
Krasnyje Tšetain piiri
Piiri sijaitsee Tšuvassian luoteisosassa. Pohjoisessa se rajoittuu Jadrinin, idässä Alikovon ja etelässä Šumerljan piireihin sekä lännessä Nižni Novgorodin alueen Pilnan piiriin. Hallinnollinen keskus on Krasnyje Tšetain kylä. Piiriin kuuluu 10 maalaiskuntaa.
Ikoinniemen Haukkavuoren kalliomaalaus
Kallio ja sen sijainti
Ikoinniemi sijaitsee noin 7 kilometriä kaakkoon Savonlinnan tuomiokirkosta. Siellä kohoaa jyrkkänä Haukkavuori, jonka juurella on pieni Sorvalampi. Se oli muinoin kapea salmi Saimaan vesistössä aikana, jolloin sen vedenpinta oli nykyistä paljon korkeammalla. Nykyään lampi on 19 metrin päässä kallioseinämältä, jota erottaa lammesta metsäinen rantakaistale. Maalaukset sijaitsevat 3,8 metrin korkeudella maan pinnasta.
Maalauskallio sijaitsee 700 metrin päässä läheisestä Ikoinniemen linnavuoresta.
Butch ja Kid – auringonlaskun ratsastajat
Arviot
Kriitikko Arto Pajukallion mukaan elokuva nojaa pääasiassa tilannekomediaan. Hän on myös sitä mieltä, että sen Yhdysvalloissa nauttima suosio kertoo kulttuurien erilaisuudesta ja sikäläisestä lännenromantiikan nostalgiasta.
Ålön
Ålötä ympäröivät vesialueet ovat Airisto, Vappari ja Kirkkoselkä. Keskellä saarta on 1950-luvulla padottu makeanvedenallas, jonka koillispuolella on saaren ainoat järvet Mustfinn träsket, Gräggböle träsket ja Lampisträsket. Järvet ovat merkittäviä lintuvesiä. Ålöllä ei ole jokia tai luonnonmukaisia puroja.
Farm
Nauhoitus
Albumi nauhoitettiin loppuvuoden 2008 ja alkuvuoden 2009 aikana. Studiona toimi kitaristi J Mascisin kotistudio Bisquiteen studios Amherstin kaupungissa Massachusettsin osavaltiossa Yhdysvalloissa. Albumilla soittaa Dinosaur jr.:n alkuperäinen kokoonpano, johon kuuluvat J Mascis (kitara ja laulu), Lou Barlow (basso) ja Murph (rummut). Albumi on toinen kyseisellä kokoonpanolla nauhoitettu albumi yhtyeen vuonna 2005 tapahtuneen paluun jälkeen.
Mauritshuis
Mauritshuis rakennettiin vuosina 1636–1641 Jacob van Campenin ja Pieter Postin suunnittelemana. Kaksikerroksisessa symmetrisessä rakennuksessa oli neljä asuntoa ja aula. Kussakin asunnossa oli etuhuone, suurempi ja pienempi huone sekä vaatehuone. Rakennuksessa oli alun perin myös kupoli, joka – samoin kuin suuri osa rakennuksen sisätiloista – tuhoutui tulipalossa vuonna 1704. Rakennuksen restaurointi aloitettiin neljä vuotta myöhemmin.
Kuparinitraatti
Valmistus ja käyttö
Kidevedellisiä kuparinitraatteja voidaan valmistaa neutraloimalla kuparihydroksidia, kupari(II)oksidia tai kuparikarbonaattia typpihapolla Kupari myös liukenee typpihappoon muodostaen kuparinitraattia ja typen oksideja. Laimea tai viileä typpihappo pelkistyy reaktiossa pääasiassa typpioksidiksi ja väkevä tai kuuma typpihappo pelkistyy typpidioksidiksi. Yhdiste kiteytyy alle 24,5 °C:n lämpötilassa heksahydraattina ja tätä korkeammissa lämpötiloissa trihydraattina. Kidevedetöntä kuparinitraattia voidaan valmistaa liuottamalla kuparia etyyliasetaatin ja dityppitetraoksidin seokseen ja kuumentamalla muodostunut kompleksiyhdiste noin 90 °C:n lämpötilaan, jolloin liuottimet haihtuvat pois.
Kuparinitraattia voidaan käyttää tekstiiliteollisuudessa muun muassa peittana ja hapettimena, keramiikan värjäykseen, kuparin ja sinkin elektrolyyttiseen värjäykseen mustaksi, hienojakoisen kuparioksidin valmistuksessa, pyrotekniikassa ja hapettimena kiinteissä rakettipolttoaineissa. Orgaanisen kemian synteeseissä eräisiin savilaatuihin sidottua kuparinitraattia voidaan käyttää aromaattisten yhdisteiden nitraamiseen, dihydropyridiinien hapettamiseen pyridiineiksi ja mietona tioasetaalisuojauksen purkavana reagenssina.
Adam Laakkonen
Elämä
Laakkonen kuoli sydänkohtaukseen kotonaan Ruotsin Ylitorniossa kesäkuussa 1926.
Gazan saarto
thumb|right|250px|Israel saartaa [[Gazan kaistaa, koska äärijärjestönä pidetty Hamas on alueella vallassa.]]
Tausta
Hamasin saavuttama voitto palestiinalaishallinnon vuoden 2006 parlamenttivaaleissa aiheutti ensin länsimaissa suurta paheksuntaa ja johti lopulta parlamenttivaaleissa toiseksi tulleen Fatahin ja Hamasin sotilaallisten siipien välisiin taisteluihin. Järjestöt ajautuivat lähes sisällissodan partaalle, mutta taistelujen päätyttyä järjestöt suostuteltiin lännen avulla muodostamaan yhteishallitus vuoden 2007 alkupuolella. Myöhemmin kesällä 2007 Hamas valtasi kuitenkin Gazan hallinnan itselleen ja palestiinalaishallinnon presidentti Mahmud Abbas erotti hallituksen. Näin Länsiranta jäi Fatahin haltuun ja Gaza Hamasin haltuun. Tämän jälkeen Israel vastasi Hamasin valtaannousuun Gazassa asettamalla Gazan saartoon, koska Israel piti Hamasia Gazasta Israeliin vuosikausia ammuttujen Kassam-rakettien ampujana ja rakettihyökkäysten rahoittajana. Saarrolla Israel halusi estää uudet rakettihyökkäykset ja Hamasin materiaalisen sekä taloudellisen avustamisen.
Sannäsin kartano
Historiaa
Sannäsin omisti 1400-luvulla Pietari Svärd, joka kuului Liivinmaalta kotoisin olleeseen rikkaaseen sukuun. Vuonna 1467 Sannäsin omisti asemies Paavali Skytte, joka lahjoitti kartanon maat Naantalin luostarille kiitokseksi siitä, että tyttärensä Anna pääsi luostariin. Luostari kuitenkin palautti maat myöhemmin.
Vapaaherra Silfverhjelm joutui myymään Sannäsin vuonna 1927, minkä jälkeen kartanolla oli useita yksittäisiä omistajia. 1973 loppuvuodesta alussa kartano ostettiin Lifimin eli Liikkeenjohdon Instituutin käyttöön, jossa se pysyi Lifimin alasajoon 2007 saakka. Aalto-yliopiston holdingyhtiö osti Sannäsin kartanon vuonna 2010. Planmeca Groupin perustajan Heikki Kyöstilän Planvest Oy osti kartanon vuonna 2018. Sannäsin kartanon uudet rakennukset on suunnitellut Erkki Karvinen.
Final Destination – viimeinen määränpää 3
Juoni
Elokuvan alussa päähenkilö Wendy ja hänen ystävänsä menevät huvipuiston vuoristorataan. Wendy näkee näyn, jossa vuoristorata rikkoutuu ja kaikki laitteessa olevat ihmiset kuolevat. Wendy joutuu paniikkiin ja poistuu vuoristoradasta. Tämän myötä muutamat muutkin poistuvat vuoristoradasta ja välttyvät kuolemalta. Vuoristoradassa kuolevat Wendyn poikaystävä Jason ja tämän ystävä Carrie. Carrien poikaystävä Kevin ja Wendy alkavat selvittää vuoristoradasta poistuneita ja heidän järjestystä estääkseen heidän kuolemansa. Kuolemia alkaa tapahtua Wendyn kuullessa aina tietyn musiikin.
International Association of Geodesy
IAG perustettiin jo vuonna 1862 nimellä Mitteleuropäische Gradmessing.
Uzbekin kieli
Levinneisyys ja puhujamäärä
Huomattava osa uzbekeista puhuu myös venäjää ja tadžikkia.
Asetaldehydi
Asetaldehydi kuuluu aldehydien aineryhmään. Se on erittäin helposti syttyvää ja sen höyry-ilma-seokset ovat räjähtäviä. Asetaldehydi on pistävän hajuista ja se on olomuodoltaan kaasua tai väritöntä nestettä. Asetaldehydin leimahduspiste −38 °C (c.c.) ja itsesyttymislämpötila 185 °C. Asetaldehydin suhteellinen höyryn tiheys on 1,5 eli se on ilmaa raskaampaa (ilma = 1), joten se voi kulkeutua maata pitkin ja syttyä myös etäällä.
Hugo ja kadonneet jalokivet
Hugo ja kadonneet jalokivet on ITE Median kehittämä ja julkaisema toimintaseikkailupeli, joka on julkaistu vuonna  PlayStationille ja Windowsille. Peli sijoittuu Hugo Viidakkoseikkailu -peleissä esiintyneelle ”Viidakkosaarelle”.
Tapani Karhu
Vuonna 1965 Karhu aloitti sanskritin opiskelun Helsingin yliopistossa, mutta alkoi pian työskennellä toimittajana. Hän työskenteli Ylen nuorten radion avustajana, kunnes siirtyi tekemään nuorille suunnattuja musiikkiohjelmia televisioon. Hän teki muun muassa ohjelmia Poppis (1965–1966) ja Valmiina, pyörii (1967). Myöhemmin hän oli mukana Ilkka Sysimetsän päätoimittamassa Stump-nuorisolehdessä ja kirjoitti erilaisista aiheista myös Me Naiset -lehteen. Karhu toimitti myös keittokirjan yhdessä Kati Napan kanssa.
Karhu tutustui uransa aikana moniin suosittuihin artisteihin ja yhtyeisiin kuten Cliff Richard, Spencer Davis, The Hollies ja Tom Jones.
Tykinkuulameduusa
Tykinkuulameduusa kuuluu juurimeduusoiden lahkoon (Rhizostomeae), jonka lajeilla ei ole muista meduusoista poiketen ollenkaan pyyntilonkeroita. Niiden suun ympärillä olevat suuliuskat ovat muuntuneet siivilämäiseksi rakenteeksi.
Holmin motti
Holmin motti oli toisessa maailmansodassa Saksan ja Neuvostoliiton välinen taistelu, jossa puna-armeija saartoi 5 500 saksalaissotilasta Holmin kaupunkiin Leningradin eteläpuolelle. Suurempi motti luotiin myös Demjanskiin, 100 kilometriä koilliseen. Motti oli seurausta saksalaisten jouduttua perääntymään Moskovan taistelussa. Saksalaiset joukot onnistuivat lopulta purkautumaan motista 5. toukokuuta 1942. Onnistuneen puolustustaistelun seurauksena Adolf Hitler palkitsi kaupunkia puolustaneiden joukkojen komentajan Theodor Schererin tammenlehtirautaristillä. thumb|left|300px|Saksalaisjoukkoja Holmissa vuonna 1942.
Seppo J. Tanninen
Tannisen runoja on julkaistu seuraavissa teoksissa:
Heikki Vapaatalo
Heikki Ilmari Vapaatalo (s. 13. huhtikuuta 1939 Tyrvää ) on suomalainen lääkäri ja emeritusprofessori. Hän on ollut farmakologian professori Oulussa, Tampereella ja Helsingissä. Hänen tutkimuskohteenaan on ollut autonomisen hermoston farmakologia, sykliset nukleotidit ja prostaglandiinit sekä lääkehoito ja toksikologia.
Onni Niskanen
Onni Herman Niskanen (31. elokuuta 1910 Helsinki – 20. maaliskuuta 1984 Solna) oli ruotsinsuomalainen urheiluvalmentaja, joka vaikutti Etiopiassa 1940-luvun lopulta lähtien. Niskanen tunnetaan olympiavoittaja Abebe Bikilan valmentajana.
Hugo: Ilkeä peili
Juoni
Ilkeä noita Skylla miettii uutta suunnitelmaa Hugoliinan vangitsemiseksi. Kun hänen apurinsa Don Kroko kompastuu ja rikkoo tarjottimen, Skylla saa idean. Hugo lapsineen on viimeistelemässä taikinaa leivontaa varten, Hugoliinan ollessa hankkimassa metsämarjoja. Skylla ja Don Kroko saapuvat ja vangitsevat Hugon peilin sisään. Skylla hajottaa peilin kolmeen osaan ja lähettää ne ympäri Peikkometsää, minkä jälkeen hän lähtee etsimään Hugoliinan ja vangitsemaan tämän. Hugon lapset Rut, Rit ja Rat päättävät etsiä palaset ja koota peilin taas yhteen isänsä pelastamiseksi.
Anja Haas
Anja Haas (s. 30. toukokuuta 1971 Gerlos) on itävaltalainen entinen alppihiihtäjä. Hän edusti seuratasolla Wintersportverein Gerlosia.
Wagner Moura
Lapsuus ja koulutus
Moura syntyi Rodelasissa, Bahian osavaltiossa koillis-Brasiliassa. Hänen äitinsä Alderiva toimi kotiäitinä ja hänen isänsä oli kersanttina Brasilian ilmavoimissa. Mouran ollessa 13-vuotias, heidän perheensä muutti Salvadorin kaupunkiin.
David N’Gog
Maajoukkueura
N'Gog on edustanut Ranskan nuorisomaajoukkueita. Hän pelasi alle 21-vuotiaiden maajoukkueessa 21 ottelua, joissa syntyi kolme maalia.
SEK (mainostoimisto)
Asiakasyrityksiä
SEKin pitkäaikaisin asiakas on lentoyhtiö Finnair, jonka mainontaa se on hoitanut perustamisestaan 1935 saakka. Vuonna 2013 Finnairin yhteistyötä SEKin ja eri puolilla maailmaa sijaitsevien muiden WPP-konsernin toimistojen kanssa vahvistettiin entisestään. Muita pitkään jatkuneita asiakkuuksia SEKillä ovat Paulig, Valio ja Fazer. 1990-luvun alusta 2000-vuosikymmenen loppupuolelle SEK & Grey toimi Nokian pääasiallisena Euroopan alueen mainostoimistona sen kansainvälisessä matkapuhelinalan valloituksessa.
Lou Andreas-Salomé
Lou Andreas-Salomé (synt. Louise von Salomé eli Luiza Gustavovna fon Salome, ; 12. helmikuuta 1861 Pietari – 5. tammikuuta 1937 Göttingen) oli venäläissyntyinen psykoanalyytikko ja kirjailija. Hän oli monipuolinen kirjoittaja ja hänen läheiseen ystäväpiiriinsä kuuluivat monet kirjailijat, filosofit ja taiteilijat, kuten Nietzsche, Freud, Rilke ja Rée.
Elämä
Salomé ja Rée muuttivat Berliiniin ja asuivat yhdessä. Vuonna 1887 Salomé avioitui orientalisti Friedrich Carl Andreasin kanssa, vaikka jatkoikin suhdettaan Réehen sekä muihin miehiin. Avioliitto kesti Andreasin kuolemaan asti 1930.
Francesc Cambó
Enric Prat de la Riban kuoltua 1917 Cambó valittiin puolueen johtajaksi. Kun maa liukui diktatuuriin vuonna 1923, Cambó vastusti näkyvästi Primo de Riveran hallintoa ja julkaisi useita kirjoja. Vuonna 1931 hän muutti ulkomaille, asui ensin Sveitsissä, toisen maailmansodan aikana Yhdysvalloissa ja viimeiset vuotensa Argentiinassa. Hän käytti omaisuutensa katalonialaisen kulttuurin tukemiseen.
Mooses Lehtinen
Mooses Evert (M. E.) Lehtinen (entinen Seppälä, 4. syyskuuta 1878 Loimaa – 19. elokuuta 1966 Turku) oli suomalainen puuseppä ja SDP:n kansanedustaja.
Albrecht von Hagen
Hagen opiskeli asianajajaksi Heidelbergissä. Vuonna 1935 hän meni vapaaehtoisena upseerikoulutukseen, joten toisen maailmansodan sytyttyä hänet kutsuttiin asepalvelukseen reservinupseerina. Hän tutustui Claus von Stauffenbergiin Pohjois-Afrikan taistelujen aikana. Stauffenberg suostutteli Hagenin liittymään natsien vastaiseen salaliittoon.
Potash Corporation of Saskatchewan
Potash Corporation of Saskatchewan tai lyhyemmin pelkkä PotashCorp on kanadalainen pörssiyhtiö, jonka kotipaikka on Saskatoon, Saskatchewanin provinssissa Kanadassa. Se on kemianteollisuuden yhtiö, jonka päätuote on kalilannoitteet kuten potaska eli kaliumkarbonaatti. Se on maailman suurin potaskan tuottaja, ja myös globaalisti merkittävä typpilannoitteiden ja fosfaatin tuottaja. Vuonna 2014 PotashCorp tuotti 20% koko maailman potaskasta, 2% typpilannoitteista ja 3% fosforilannoitteista. Lähes kaksi kolmasosaa maailman potaskavarannoista sijaitsee Saskatoonin alueella. Yhtiö on noteerattu sekä New Yorkin että Toronton pörsseissä.
Vuonna 2010 kaivosjätti BHP Billiton yritti vallata Potash Corporation of Saskatchewanin, mutta tämä hanke kilpistyi osavaltion ja Kanadan hallituksen vastustukseen.
Presidio of San Francisco
Historia
Presidiossa on myös neljä puroa, joita puistonhoitajat ja vapaaehtoiset kunnostavat. Tarkoituksena on saattaa puronvarsien habitaatit entiselleen. Purot ovat Lobos Creek, Dragonfly Creek , El Polin Spring ) ja Coyote Gulch.).
Espanjalaisten linnoitus 1776–1822
thumb|left|Espanjalaisten tykki Poder, joka on valettu vuonna 1673 [[Perussa, vartioi aikoinaan San Franciscon lahden suuta.]]
Sota Jenkinsin korvasta
Sota
Sodassa käytiin useita taisteluita ja sen aikana kaapattiin monta laivaa molemmin puolin. Ensimmäinen merkittävä taistelu oli Portobellon taistelu marraskuussa 1739, jolloin vara-amiraali Edward Vernon valtasi kuuden linjalaivan avulla Espanjalle tärkeän meritukikohdan Portobellon Panamassa.
Vuoteen 1742 mennessä Itävallan perimyssota oli nielaissut mukaansa lähes kaikki Euroopan valtiot. Britannian ja Espanjan sotatoimet siirtomaissa vähenivät sodan siirtyessä lähinnä Euroopassa käytäväksi. Rauhanneuvottelut aloitettiin Bredan kokouksessa 1746 ja päättyivät Aachenissa 1748 kirjoitettuun rauhansopimukseen, jossa asiento palautettiin briteille. thumb|250px|George Ansonin komentama brittialus Centurion valtaa espanjalaisen Nuestra Señora de Covadonga -kaljuunan 20. kesäkuuta 1743. [[Samuel Scottin maalaus vuodelta 1772.]]
Veikko Hynönen
Laatijana
Hynösen tehtävistä huomattava osa on laadittu yhteistyössä toisten laatijoiden kanssa. Hän laati useita tehtäviä mm. Veikko Tammisen (1916–92) kanssa.
Apumattitehtävässä musta alkaa (ellei ole toisin mainittu) ja auttaa valkeaa tekemään mustan kuninkaasta matin.
Clash Royale
Clash Royale on Supercellin kehittämä ja vuonna 2016 julkaisema freemium-strategiapeli iOS- ja Android-laitteille. Peli on yhdistelmä keräilykortti- ja tornipuolustus- sekä reaaliaikaista toimintastrategiapeliä. Peli julkaistiin maailmanlaajuisesti 2. maaliskuuta 2016 ja se nousi Applen App Storen tuottavimmaksi sovellukseksi ohi Pokémon Go:n syyskuussa 2016.
Päivitykset
Joulukuussa 2017 Suomen 100-vuotissyntymäpäivän kunniaksi Clash Royaleen lisättiin kielivaihtoehdoksi suomen kieli.
Tuula Lehtinen
Lehtinen on ollut kiinnostunut muun muassa egyptiläisistä teemoista, vierailtuaan maassa useita kertoja ja pidettyään näyttelyn Kairossa. Lehtisen teoksia on useissa kokoelmissa ja hän on saanut valtion taidepalkinnon vuonna 1984. Hänen julkisiin teoksiaansa kuuluu esimerkiksi mosaiikkitöitä.
Forster
Forster on muun muassa seuraavien henkilöiden sukunimi:
Ohio
Väestöjakauma
Vuosien 2010–2012 tietojen mukaan Ohiossa on 11,5 miljoonaa asukasta. Heistä 83,4 % on valkoisia. Yhdysvalloissa on syntynyt 96,1 % ja englantia puhuu kotikielenä 93,5 %. Nämä osuudet ovat suurempia kuin Yhdysvalloissa keskimäärin.
Mariinski Posadin piiri
Seutu kuuluu Tšuvassian tasankoon. Lounaispuolitse virtaa Volga, johon laskee sen sivujoki Tsivil. Pinta-alasta yli puolet on maatalousmaata ja 28 % metsää. Pääasiallinen puulaji on tammi.
Colby O’Donis
Uran alku
O’Donis jatkoi esiintymistään Kaliforniassa esiintyen muun muassa Keyshia Colen, Daddy Yankeen, Omarionin, Don Omarin, Akonin, Rihannan, Bobby Valentinon, Ne-Yon ja Lil Waynen "lämppärinä". Hän oli mukana myös Nickelodeonin Ned's Declassified -ohjelman jaksossa.
”Just Dance” ja oma albumi
Konvict julkaisi O’Donisin ensimmäisen singlen What You Got, jossa myös Akon itse oli mukana, 26. helmikuuta 2008 ja huhtikuussa 2008 O’Donis vieraili niin ikään Konvictin artisteihin kuuluvan Lady Gagan Just Dance -hitillä, joka nousi aina Yhdysvaltojen listakärkeen asti. Toinen oma single Don't Turn Back julkaistiin 24. kesäkuuta ja ensimmäinen albumi, Colby O, 16. syyskuuta. 23. marraskuuta O’Donis esitti Yhdysvaltain kansallislaulun 2008 MLS Cupissa. Vuoden 2008 aikana hän oli mukana myös Akonin Freedom-albumilta julkaistulla Beautiful-singlellä ja sai Grammy-ehdokkuuden parhaalta tanssimusiikkilevytyksestä Lady Gagan kanssa esitetyllä Just Dance -kappaleella.
Pakolainen
Kiintiöpakolainen
Suomessa eduskunta päättää kiintiöpakolaisten määrästä vuosittain valtion talousarvion hyväksymisen yhteydessä. Vuodesta 2001 kiintiö on ollut 750 pakolaista vuodessa, mutta vuosina 2014-2015 kiintiötä kasvatettiin Syyrian sodan takia 1050 kiintiöpakolaiseen. Sisäministeriö, työ- ja elinkeinoministeriö ja ulkoministeriö valmistelevat valtioneuvostolle esityksen pakolaiskiintiön kohdentamisesta. Lopullisen päätöksen tekee sisäministeriö. UNHCR määrittää eniten apua tarvitsevat ja lähettää ehdotuksensa kiintiöpakolaisista Maahanmuuttovirastolle, joka vastaa pakolaisten valinnasta. Lisäksi valintaan osallistuvat kuntien edustajat, ELY-keskukset ja suojelupoliisi. Viranomaiset haastattelevat pakolaiset näiden oleskelumaassa. Vuosittain otetaan kiireellisissä hätätapauksissa noin sata pakolaista ilman haastattelua UNHCR:n asiakirjojen perusteella. Euroopan pakolaiskriisin myötä Suomen vastaanottamien kiintiöpakolaisten määrä on noussut. Vuonna 2014 kiintiöpakolaisia otettiin vastaan 1030 ja vuonna 2015 1034. Kumpanakin vuotena syyrialaiset olivat suurin pakolaisryhmä.
Pakolaisuuden vaikutukset vastaanottajamaihin
Philippe Legrain, EU:n komission puheenjohtajan entinen talousneuvonantaja, katsoo, että on iso harhaluulo pitää pakolaisia taakkana länsimaille. Tent Foundation -järjestön ja Open Political Economy Network -ajatushautomon raportin mukaan jokainen euro saadaan takaisin miltei kaksinkertaisena jo viidessä vuodessa.
Reshad Jones
Ura
Jones aloitti amerikkalaisen jalkapallon Washington High Schoolissa. Atlanta Journal-Constitution ja Georgia Sports Writers Association palkitsivat hänet viimeisenä vuotenaan AAAA All-State and Defensive Player of the Year -palkinolla.
Ricky Sbragia
Ura valmentajana
Lokakuussa 2005 Sbragia siirtyi Sam Allardycen valmennusryhmään Bolton Wanderersin organisaatioon. Hän työskenteli Boltonissa marraskuuhun 2007 saakka, jolloin hän siirtyi Roy Keanen apuvalmentajaksi Sunderlandiin.
Elokuussa 2011 Sbragiasta tuli Skotlannin alle 17-vuotiaiden maajoukkueen päävalmentaja. Vuotta myöhemmin hän siirtyi U19-maajoukkueen päävalmentajaksi. Marraskuussa 2014 Sbragiasta tuli väliaikaisesti U21-maajoukkueen päävalmentaja. Elokuussa 2015 maan jalkapalloliitto vahvisti Sbragian jatkavan täysipäiväisesti U21-maajoukkueen valmentajana.
Tarinoita (Sallan ja Miron matka maailman ympäri -yhtyeen albumi)
Tarinoita on Sallan ja Miron matka maailman ympäri -yhtyeen 11. huhtikuuta 2014 julkaistu esikoisalbumi. Albumin kaikki kappaleet on säveltänyt, sanoittanut ja tuottanut yhtyeen jäsen Miro Palokallio. Tarinoita nousi ensimmäisellä listaviikollaan Suomen virallisen albumilistan 48. sijalle.
Kiiminkijoen koulu
Kiiminkijoen koulu sijaitsee Kiimingin kaupunginosassa Oulussa Kiiminkijoen rannalla.
Kultela
Luonnonympäristö
Kylän luonnonympäristöä hallitsee Paimionjoen vesistöön kuuluva, Someron Hirsjärveen laskeva Pajulanjoki eli Virkaanjoki, jonka rannassa, Ylenjoen sillan päässä ovat sijainneet Kultelan keskiaikainen kylätontti ja kylän vanhimmat pellot. Kylän pohjoisosan kallioiset metsät liittyvät Tammelan ylänköön ja toimivat Someron keskustaajaman lähivirkistysalueina. Kylän eteläosassa maaperä on pääosin savea ja kylä onkin tunnettu jo 1800-luvulla alkaneesta savenvaluperinteestään ja 1930-luvulla alkaneesta tiiliteollisuudesta.
John Rosas
John Rosasin poika on tuomari Allan Rosas.
Amerikanpaimenkoira
Alkuperä
Rotu on kotoisin Etelä-Amerikan Andeilta ja Pohjois-Amerikan korkeista vuoristoista, ja se polveutuu leireiltä paenneista villiintyneistä koirista ja harmaasudesta. Ensimmäisen havainnon siitä tekivät vuonna 1890 Ecuadorin Andeilla amerikkalaiset vuorikiipeilijät, jotka kiinnittivät huomiota sen karvapeitteen yhtäläisyyteen valkoisenpaimenkoiran kanssa. He ottivat sen edustajia mukaansa kotimaahansa, jossa he kohtasivat toisen, tummempivärisen mutta erittäin samankaltaisen muunnoksen. He päättelivät molempien kuuluvan käytännössä samaan rotuun, jonka yksi erityispiirteistä on se, että pennut selviytyvät alhaisissa lämpötiloissa karvapeitteensä ansiosta, joka alkaa 3 vuoden iästä lähtien harventua merkittävästi.
Sergei Voinov
Voinov voitti lajissaan junioreiden maailmanmestaruuden 1996 Sydneyssä 79,78 metriä kantaneella heitollaan. Aasian kisoissa hän voitti kultaa 1998 tuloksella 79,70 ja pronssia 2002 tuloksella 78,74 metriä. Yleisurheilun Aasian-mestaruuskilpailuissa Voinov saavutti pronssia 1995 ja 2003 sekä hopeaa 2002. Kesäolympialaisiin hän osallistui 1996, 2000 ja 2004, mutta karsiutui jokaisella kerralla loppukilpailusta.
Raimo Brax
Pelaamissaan 36 SM-liigaottelussa Brax keräsi tehopisteet 13 + 3 = 16 ja sai 22 jäähyminuuttia.
Tony MacAlpine
Ensimmäisen sooloalbuminsa Edge of Insanity MacAlpine julkaisi vuonna 1985. Hänen soolotuotantonsa käsittää yhteensä 11 studioalbumia sekä yhden live-albumin ja kokoelmalevyn. Tyylilajiltaan ne luokitellaan nykyään lähinnä neoklassiseksi metalliksi.
2000-luvulla hän on ollut mukana myös Joe Satrianin ja Steve Vain G3-kiertueilla sekä Yngwie Malmsteenin ex-laulajan Marc Boalsin Ring of Fire -kokoonpanossa.
Element
Historia
Heinäkuussa 2020 nimi vaihdettiin Elementiksi.
Baltian puolustuskorkeakoulu
Kurssit
Puolustuskorkeakoulu tarjoaa kolme erilaista kurssia. Pääpaino on JCGSC-kurssilla, joka antaa yleisesikuntaupseerikoulutuksen. Vuodesta 2004 lähtien on tarjottu HCSC-kurssia, joka on Nato-akkreditoitu OF-4/5-tason upseerikoulutus. Korkeakoulussa on myös mahdollista opiskella virkamiehille tarkoitettua turvallisuuteen ja maanpuolustukseen perehdyttävää kurssia (CSC). Opiskelijoiksi hyväksytään henkilöitä EU- ja Nato-maista sekä Nato-rauhankumppanuusmaista.
Apilat
Viljelykäyttö
Viljelykäytössä pyritään hyödyntämään apiloiden typensidontakykyä. Apilat, kuten monet muut putkilokasvit, pystyvät sitomaan juurinystyröidensä bakteeritoiminnalla ilmasta typpeä. Apila on ensisijaisesti käytetty nautakarjan rehujen seoskasvustoissa. Kasvuston osana palkokasvi lisää rehun valkuaisainepitoisuutta. Lisäksi apilan lahoavat kasvinosat luovuttavat typpeä myös seoksen muille kasveille etenkin nurmikierron toisena ja kolmantena vuonna ja näin vähentävät lannoittamistarvetta.
Vaikutukset maan viljavuuteen ja merkitys viljelykierrossa
Apilapitoiset nurmet vaikuttavat yleensä kasvualustaansa positiivisesti. Poikkeuksen tähän luo apilan monokulttuuri, jossa apilaa viljellään samalla lohkolla toistuvasti. Voimakkaan palkokasveille ominaisen juuristonsa avulla apilat usein tunkeutuvat tiivistyneemmässäkin maassa syvälle ja kuohkeuttavat maata. Maahan jäävä juurimassa parantaa maaperän koostumusta – apilapitoisen nurmen on laskennallisesti arvioitu jättävän noin 5000–6000 kg/ha juurimassaa.
158 kaupungin valtiomuodot
Historia
Kokoelman ainoa nykyaikaan säilynyt tutkielma on Ateenan valtiomuoto, joka on säilynyt vuonna 1890 löytyneessä papyruksessa. Myös se saattaa olla jonkun Aristoteleen oppilaan tämän elinaikana kirjoittama.
Markku Kulomaa
Professorina
Molekyylibiologian professuurin perustaminen Jyväskylään liittyi Jyväskylän yliopiston hankkeeseen, jossa avattiin uusia soveltavan luonnontieteen koulutuslinjoja. Molekyylibiologia oli eräs näistä uusista tieteenaloista. Professori Kulomaan tehtävänä oli ensimmäisen virkakautensa aikana alan koulutuksen ja tutkimuksen käytäntöjen luominen. Hän myös johti molekyylibiologian opetusta ja tutkimusta. Hänen kaudellaan alan tutkimus vakiintui osaksi Jyväskylän yliopiston soveltavaa luonnontieteellistä tutkimusta. Kulomaa perusti Jyväskylään erityisen molekyylibiologian laboratorion, jossa työskenteli nuoria tutkijoita.
Tutkimustyö
Tampereen yliopistossa hän työryhmineen on tutkinut proteiineja. Hän mm. suunnitteli uusia proteiineja ja selvitti proteiinien keskinäistä vuorovaikutusta ja toisaalta, miten proteiini ja ligandi vuorovaikuttavat toisiinsa. Proteiinitutkimuksen lisäksi hänen tutkimusintressinään oli nanobioteknologia.
Artemidoros Daldislainen
Elämä
Artemidoros oli kotoisin Vähän-Aasian Efesoksesta, mutta häntä kutsuttiin yleensä poikkeuksellisesti äitinsä kotikaupungin Lyydian Daldiksen mukaan Daldislaiseksi, jotta hänet voitiin erottaa maantieteilijä Artemidoros Efesoslaisesta. Artemidoros suosi myös itse nimitystä Daldislainen, mahdollisesti siksi, että Daldiksen Apollon Mysteksen kultti antoi hänelle erityisen valtuuden kirjoittaa unista.
Samsung Galaxy A3 (2016)
Järjestelmäpiiri
Laitteesta löytyy Samsungin Exynos 7 Quad 7578 -järjestelmäpiiri, jossa grafiikkapiirinä toimii Mali-T720 MP2.
Kelvin
Määritelmä
Nykyisin kelvin on määritelty antamalla Boltzmannin vakiolle kiinteä lukuarvo 1,380 649 · 10-23, kun yksikkönä on J K-1, joka on sama kuin kg m2 s-2 K-1. Määritelmässä esiintyvät muut perusyksiköt kilogramma, metri ja sekunti on määritelty Planckin vakion h, valonnopeuden c, ja cesium-133-atomin ylihienorakenteen kahden energiatason välistä siirtymää vastaavan säteilyn taajuuden ΔtCs avulla.
Suhde muihin lämpötila-asteikkoihin
Mitatun lämpötilan T ja erään vakiolämpötilan (käytännössä veden jäätymispisteen lämpötilan) T0 erotusta kutsutaan celsiuslämpötilaksi t, ja sen yksikkönä käytetään celsiusastetta. Celsiusaste on siten virallinen lämpötilayksikkö, jota käytetään kelvinin rinnalla. Celsius on tämän tulkinnan mukaan kelvinin erityisnimi. Celsius-asteikossa käytetään kuitenkin positiivisia ja negatiivisia arvoja, koska se on luonteeltaan intervalliasteikko, toisin kuin Kelvin-asteikko, joka on suhdeasteikko.
Natalia Estemirova
Natalia Husainovna Estemirova (, 28. helmikuuta 1958 Saratovin alue – 15. heinäkuuta 2009) oli venäläinen ihmisoikeusaktivisti ja Memorial-järjestön johtokunnan jäsen. Hänet siepattiin 15. heinäkuuta 2009 Groznyissa Tšetšeniassa, ja hänen ruumiinsa löytyi myöhemmin samana päivänä Ingušiasta. Ihmisoikeusjärjestö Human Rights Watch on kertonut Estemirovan olleen tutkimassa hyvin arkaluontoisia tapauksia.
Estemirova sai työstään ihmisoikeusasioissa useita kansainvälisiä palkintoja. Hän työskenteli yhdessä 2006 murhatun toimittaja Anna Politkovskajan sekä tammikuussa 2009 ammutun juristin Stanislav Markelovin kanssa.
Baglungin piirikunta
Baglungin piirikunnassa asui vuonna 2011 yhteensä 268 613 henkeä (268 937 as. vuonna 2001). Piirikunnan pinta-ala on 1 784 neliökilometriä ja väestötiheys 151 as./km2. Hallinnollinen keskus on Baglung (29 360 as., 2011).
Falcon 9 laukaisu 20
Lento
pienoiskuva|vasen|Orbcomm OG2 -laukaisun ensimmäinen vaihe SpaceX:n SLC-40 -alustan kokoamishallissa. Lentoa edeltävä laukaisualustalla tehtävä koepoltto oli tarkoitus suorittaa 16. joulukuuta, mutta poltto viivästyi raketin kryogeenisissä lämpötiloissa olevan polttoaineen tuottamien ongelmien vuoksi. Laukaisu oli alun perin tarkoitus tapahtua 19. joulukuuta 2015.
Nam Ik-kyung
Nam Ik-kyung (, s. 26. tammikuuta 1983) on entinen eteläkorealainen jalkapalloilija. Hän oli pelipaikaltaan hyökkääjä.
Hänen olivat linnut (elokuva)
Juoni
Alkukuvassa rovasti Birger Broms soutaa puuvenettä ja Adele istuu morsiuspuvussaan veneen perätuhdolla. Puvun laahus viistää veden pintaa. Avioliitto alkaa. Alkukuvan jälkeen siirrytään tarinan nykyhetkeen: Adele on ollut jo kauan leski ja hän asuu kotiapulaisensa Alman kanssa valkoisessa puutalossa. Avioliitto kesti vain joitakin vuosia ja päättyi Birgerin varhaiseen kuolemaan vuonna 1912. Adele oli tuolloin hieman yli kolmenkymmenen.
Arthur Darvill
Näyttelijänuran varhaisvaiheet
Darvill teki ammattilaisnäyttämödebyyttinsä näytellen tuomittua rikollista Harrisonia Edmund Whiten Terre Hautessa, jota esitettiin Edinburghissa Edinburghin Vaihtoehtoteatterifestivaalien aikana. Evening Standardin sekä The Observerin kriitikot Nicholas de Jongh ja Susannah Clap ylistivät Darvillin roolityötä. Darvill esiintyi Terra Haute siirtyessä Trafalgar Studioille 2007. Hänen esityksensä toi hänelle ehdokkuuden Evening Standard Theatre Awardsin Paras tulokas -sarjassa.
2010 eteenpäin ja Doctor Who
thumb|left|[[Karen Gillan ja Arthur Darvill Comic-Conissa 2012.]] Darvill alkoi esittää Rory Williamsia, Yhdennentoista tohtorin kumppania, BBC:n science fiction -sarja Doctor Whon viidennellä tuotantokaudella (palaten työskentelemään yhdessä Uinti haiden kanssa -näyttelijätoverinsa Matt Smithin kanssa). Hänestä tuli vakinainen hahmo kuudennella kaudella, ja hän jatkoi saman hahmon esittämistä seitsemännellä kaudella joka jäi hänen viimeisekseen sarjassa. Darvillin hahmo, samoin kuin Tohtorin toinen kumppani ja Roryn vaimo Amy, kirjoitettiin ulos sarjasta seitsemännen kauden puolivälissä; itkevät enkelit erottivat heidät Tohtorista lopullisesti jaksossa "Enkelit valtaavat Manhattanin".
Darvillilla oli pieni rooli sulhasena Ridley Scottin Robin Hoodissa. Hän näytteli myös Sex & Drugs & Rock & Roll -nimisessä elokuvassa. Kesällä 2011 hän esiintyi Tohtori Faustuksessa Globe-teatterissa Lontoossa. Sen jälkeen, kun Darvill jätti Doctor Whon, hänet valittiin hyvät arvostelut saaneeseen rikosdraamaan Broadchurchiin pastorin rooliin, samoin kuin entiset Doctor Who -tähdet David Tennant ja Olivia Colman.
Muita töitä
Darvill on myös muusikko ja säveltäjä; hän on kirjoittanut lauluja ja musiikkia Bush-teatterille, ja säveltänyt tunnusmusiikin Ché Walkerin näytelmään Frontline Globe-teatterissa 2008. Kesäkuussa 2009 musikaali Been So Long, joka pohjautuu Ché Walkerin vuoden 1998 näytelmään, avattiin Young Vicissä. Darvill oli työskennellyt Walkerin kanssa lukuisia vuosia sen jälkeen, kun he tapasivat RADAssa, tehden lauluja ja musiikkia show’hun. Musikaali esitettiin Latitude Festival -tapahtumassa heinäkuussa ja Traverse-teatterissa elokuussa. Darvill sai Tuomarin valinnaisen palkinnon MTM:ltä musiikistaan. 2010 Darvill tuki Fyfe Dangerfieldin sooloalbumia soittamalla hänen kanssaan tapaamisissa Graham Nortonin show’ta varten sekä Xfm:ssä.
Telstar (täsmennyssivu)
Telstar voi tarkoittaa seuraavaa:
Pol-e Čarkin vankila
Pol-e Čark on kylä Kabulin itäpuolella Kabuljoen varrella.
Carmelo Ferraro
Ferraro sai 3. marraskuuta 1988 nimityksen Agrigenton piispaksi, ja hänet asetettiin virkaan 10. joulukuuta. Agrigento korotettiin 2. joulukuuta 2000 arkkihiippakunnaksi. Ferraro jatkoi toimintaansa sen johdossa arkkipiispana, kunnes jäi eläkkeelle 23. helmikuuta 2008.
Joseph Crétin
thumb|right|Joseph Crétin
Turun juutalainen seurakunta
Sen toiminta keskittyy vuonna 1912 valmistuneeseen Turun synagogaan ja 1956 rakennettuun seurakuntakeskukseen. Vuonna 2011 jäseniä oli 121. Seurakunnan rabbina toimii Simon Livson, joka on myös Suomen ainoa rabbi.
Heinäkuun kriisi
Tausta
Kriisin taustalla oli Itävalta-Unkarin ja Serbian pitkään jatkunut vastakkainasettelu, jonka syynä olivat Serbian vaatimukset Itävalta-Unkarille kuuluneiden eteläisten slaavien asuttamien alueiden ”vapauttamisesta” ja yhdistämisestä Suur-Serbiaksi. Serbinationalistien kiinnostuksen kohteena oli varsinkin Bosnia-Hertsegovina, jonka Itävalta-Unkari oli liittänyt itseensä virallisesti vuonna 1908. Liitosta seuranneesta Bosnian kriisistä alkaen kaksoismonarkian johdossa oltiin vakuuttuneita, että sota Serbiaa vastaan olisi edessä ennemmin tai myöhemmin. Ehkäisysodan aloittamista harkittiin kahdesti vuonna 1913, mutta kummallakin kerralla suunnitelma kaatui Saksan ja Italian tuen puuttumiseen.
Itävalta-Unkarin uhkavaatimus Serbialle
Itävalta-Unkarin hallitus päätti esittää Serbialle uhkavaatimuksen, jossa Serbiaa syytettäisiin arkkiherttuan murhasta ja vaadittaisiin hyvitystä. Uhkavaatimuksen ehdot päätettiin laatia sellaisiksi, että Serbian olisi mahdotonta hyväksyä niitä, ja näin saataisiin tekosyy sodan julistamiselle. Uhkavaatimuksen teksti laadittiin hallituksen istunnoissa 15. ja 19. heinäkuuta, mutta se esitettiin Serbian hallitukselle vasta illalla 23. heinäkuuta. Lähettämistä lykättiin neljällä päivällä, jotta Venäjällä valtiovierailulla olleet Ranskan presidentti Raymond Poincaré ja pääministeri René Viviani ehtisivät sillä välin lähteä kotimatkalle, eikä Venäjän johto pääsisi näin välittömästi neuvottelemaan jatkotoimista tärkeimmän liittolaisensa kanssa. Kuultuaan uhkavaatimuksesta Venäjä ilmoitti 24. heinäkuuta, ettei se tulisi sallimaan Serbian kukistamista.
Samsung Galaxy A5 (2016)
Järjestelmäpiiri
Laitteesta löytyy Samsungin Exynos 7 Octa 7580 -järjestelmäpiiri, jossa grafiikkapiirinä toimii Mali-T720 MP2.
Ohjelmisto
Julkaisuhetkellä laitteessa oli esiasennettuna Android 5.1 "Lollipop".
Suuri unikirja
Historia
Toinen merkittävä lähde olivat Artemidoroksen edeltäjien, joista hän mainitsee nimeltä kuusitoista, teokset. Nimeltä mainittuihin edeltäjiin kuuluvat muun muassa Panyassis Halikarnassoslainen, Aristandros Telmessoslainen, Demetrios Faleronlainen, Aleksanteri Myndoslainen, Artemon Miletoslainen ja Antifon Ateenalainen. Del Corno kokosi näiltä kirjailijoilta (joko Artemidoroksen tai muuta kautta) säilyneet tekstifragmentit teokseen Graecorum de re onirocritica scriptorum reliquiae (1969).
Antonio Segni
Antonio Segni oli presidenttikautensa jälkeen Italian senaatin elinikäinen jäsen ja kuoli Roomassa vuonna 1972 kahdeksankymmenenyhden vuoden iässä.
Koiran sydän
Juoni
Tarinan juoni kulminoituu siihen, kun Bormenthal ja Preobraženski myöhemmin yrittävät häätää Šarikovia asunnosta, jolloin tämä vetää esiin revolverin, mutta ei ehdi ampua ennen kuin molemmat miehet ovat hänen kimpussaan. Samana yönä asunnossa vallitsee pahaenteinen hiljaisuus. Myöhemmin poliisit tulevat Schwonderin mukana etsimään Šarikovia etsintäilmoituksen kanssa ja vaativat selvästi rentoutuneita Preobraženskia ja Bormenthalia paljastamaan Šarikovin olinpaikan pidätyksen uhalla. Miehet kutsuvat jälleen pikkuhiljaa koiraksi muuttuvan Šarikin paikalle. Otuksen nähtyään Schwonder ja poliisit poistuvat saatuaan kuulla Preobraženskilta muutoksen olevan aivan luonnollinen ilmiö, vaikka on selvää, että muutos on seurausta leikkauksesta. Tarinan lopuksi täysin koiraksi palannut Šarik elää tyytyväisesti herrasmiehen lemmikkinä.
Andrej Šustr
Seuraura
Vuosina 2010–2013 Šustr pelasi University of Nebraska Omahan yliopistojoukkueessa. Hänet valittiin kahdella jälkimmäisellä kaudellaan WCHA:n akateemiseen tähdistökentälliseen. Viimeisellä yliopistokaudellaan 2012–2013 Šustr kuului myös UNO:n kapteenistoon. Hän oli joukkueen tehokkain puolustaja tehoilla 6+19=25 ja valittiin kauden päätteeksi WCHA:n kolmanteen tähdistökentälliseen. NHL-varaamaton Šustr osallistui jo kesällä 2012 Tampa Bay Lightningin harjoitusleirille. Yliopistokautensa päätteeksi, maaliskuussa 2013 hän teki kaksivuotisen tulokassopimuksen joukkueen kanssa. Šustr pelasi jo samana keväänä kaksi ensimmäistä NHL-otteluaan, niistä ensimmäisen 29. maaliskuuta 2013 New Jersey Devilsia vastaan. Niiden jälkeen hän siirtyi loppukaudeksi AHL-joukkue Syracuse Crunchin vahvuuteen. Joukkue eteni Calder Cup -finaaleihin saakka, mutta mestaruus meni lopulta Grand Rapids Griffinsille voitoin 4–2.
Maaliskuussa 2022 Lightning asetti Šustrin Waivers-listalle, josta Anaheim Ducks poimi hänet joukkueeseensa. Kesäkuussa 2023 Ducks kauppasi Šustrin San Jose Sharksiin vaihdossa Andrew Agozzinoon.
Kanelo
Puun nahkeat lehdet tuoksuvat aromaattisen pippurimaisilta, kun niitä murskataan. Terttuina kasvavat valkoiset kukat tuoksuvat miedosti. Niiden halkaisija on pari senttiä ja keskusta keltainen.
Sergio
Sergio oli turkulais-kotkalainen indie rock -yhtye, joka oli toiminnassa vuosina 1996–2005. Yhtye hajosi pian debyyttialbuminsa Swords ilmestymisen jälkeen kesällä 2005. Albumi sai ilmestyessään hyviä arvioita, esimerkiksi Soundissa neljä tähteä viidestä ja Rumbassa viisi tähteä.
Mercedes-Benz 770
Suomen marsalkka C.G.E. Mannerheimin 770 (W150) Offener Tourenwagen 1941
Monen kaltaisensa tavoin "Hitler-Mersuksi" virheellisesti sanotun auton ja valtakunnankansleri Hitlerin polut kohtasivat tosiasiassa vain kaksi kertaa. Edellä kuvatusti Saksan johtaja suoritti lahjoitusauton luovutustarkastuksen Rastenburgin päämajassa joulukuussa 1941, ja tämän lisäksi hän vieraili Mannerheimin syntymäpäivänä 4.6.1942 marsalkan täyttäessä 75 vuotta. Immolan kiitorata oli ahdas Hitlerin suurelle Focke-Wulf Fw 200 Condor-koneelle, ja hänen luottopiloottinsa Hans Baur joutui jarruttamaan niin voimakkaasti, että sen vasemman laskutelineen jarru hirtti ja aiheutti pienen tulipalon. Auto vei Führerin ja hänet vastaan ottaneen presidentti Risto Rydin Immolan lentokentältä muutaman kilometriä sotilasjoukkojensa tarkistusmatkalla ollutta Mannerheimia kuljettaneelle junalle Imatran Kaukopään lähistölle ja palautti valtionpäämiehet myöhemmin junan salonkivaunussa käydyn neuvottelun jälkeen takaisin lentokentälle. Syntymäpäivän kunniaksi tehty muistomerkki oli pitkään kadoksissa, mutta vuonna 1983 löydyttyään se on entisöitynä siirretty Imatran Saimaanhovintien varren puistoon.
Maailmansodan loppuvaiheet, ja eräiden tunnettujen 770-yksilöiden tarinoita
Sodan edetessä korkeaoktaanista lentomoottori-polttoainetta vaatineet raskaat 770:t olivat logistinen painajainen: usea niistä jäi sodan loppuvaiheessa niille sijoilleen, missä polttoaine oli loppunut, koska täydennystä ei bensiinipulan vuoksi kerta kaikkiaan enää ollut saatavilla. Lukuisat 770-yksilöt joutuivat siksi miehitysjoukkojen käsiin, esimerkiksi Ottawan Canadian War Museumin kokoelmiin (ei enää esillä vandalismin vuoksi) päätynyt ”Hitlerin Großer”, ja kulkeutuivat sotasaaliina Yhdysvaltoihin tai Neuvostoliittoonkin. Monilla sodan jälkeen hyljeksityillä isoilla Mercedes-Benzeillä oli samankaltainen kohtalo kuin Marski-770:lla: vaikkapa Norjan vihatun miehitysajan nukkehallitsija Vidkun Quislingin käytössä ollut 770-malli kuuluu romutetun (Norsk Motorveteran-lehden lyhyt juttu; automiestietona romuttamossa Lugnvikissä, Ruotsin Östersundin kupeessa), koska se ei tarinan mukaan ollut sodan jälkeen mennyt kaupaksi edes 50 NKR:n hinnalla. Norjaan jäänyt, kenraali Nikolaus von Falkenhorstin käytössä sodan aikana ollut 770 taas luovutettiin Norjan kuningashuoneelle ja oli käytössä mm. vuonna 1955 nuoren kuningatar Elisabet II:n vieraillessa Norjassa mutta jäi vuonna 1968 kuninkaallisen kaartin Rolf Pettersenin hoiviin ja myytiin sittemmin 1970-luvun lopulla Yhdysvaltoihin, missä auto on saanut mm. vuoden 2003 Pebble Beachin Concours d`Elegancessa parhaan entisöimättömän ajoneuvon palkinnon ja on nyt sijoitettuna yksityiseen Bahre Collection -autokokoelmaan Paris Hills`issa Yhdysvaltain Mainessa. Valtakunnankomissaari Josef Terbovenin virka-auto Norjassa taas ei ollut mallia 770K kuten monesti esitetään, vaan kyseessä kuuluu olleen "Aktion P":n aikana 1942–43 sarjansa viidentenä valmistettu panssaroitu 540K alustanumerolla 408382. Se romutettiin alla mainitun lähteen mukaan Ruotsin Göteborgissa loppuun ajettuna vuonna 1959, kenties autoon sisältyneiden arvokkaiden metallien vuoksi.
Pyhä Longinus
thumb|Pyhän Longinuksen patsas [[Pietarinkirkko|Pietarinkirkossa.]] thumb|Longinus puhkaisee Kristuksen kyljen. Pala [[Fra Angelicon freskosta.]] Pyhä Longinus oli kristillisten legendojen mukaan roomalainen sotilas, joka puhkaisi keihäänsä kärjellä ristiinnaulitun Kristuksen kyljen. Legendan mukaan tämä sotilas oli uudessa testamentissa kuvattu sadanpäämies, joka todisti Jeesuksen ristiinnaulitsemisen aikana: "Tämä oli todella Jumalan Poika!". Jotkut sotilaan ja sadanpäämiehen yhdistävistä historiallisista lähteistä tiedetään väärennöksiksi, ja osassa tiedot ovat ristiriitaisia.
Johann Georg Faust
Tiedot historiallisen Johann Faustin elämästä ovat epävarmoja. Hän oletettavasti syntyi vuonna 1480 Knittlingenissa ja opiskeli Heidelbergin yliopistossa. 1500-luvun alkupuolella hän harjoitti astrologiaa, alkemiaa, lääkintää ja taikuutta eri puolilla eteläistä Saksaa. Faust kuoli noin 1540 Staufen im Breisgaun kaupungissa.
Julkinen monopoli
Julkinen monopoli eli lakisääteinen monopoli eli oikeudellinen monopoli on yritys tai muu toimija, jolle on lailla annettu monopoliasema eli muita yrityksiä on kielletty toimimasta alalla.
Austin Dowling
Dowling sai 10. maaliskuuta 1919 nimityksen Saint Paulin arkkipiispaksi, jonka virkaan hänet asetettiin 25. maaliskuuta. Hän kuoli 62-vuotiaana virassa, ja hänen seuraajakseen nimitettiin John Gregory Murray.
M.A.R.S.
M.A.R.S. (MacAlpine, Aldridge, Rock, Sarzo) oli vuosina 1985–1987 toiminut heavy rockin "superyhtye", jonka perustivat Tommy Aldridge ja Rudy Sarzo. Alkuperäisenä kitaristina oli Craig Goldy, joka kuitenkin jätti projektin liittyäkseen Ronnie James Dion kokoonpanoon. Uudeksi kitaristiksi pestattiin juuri esikoisalbuminsa julkaissut Tony MacAlpine. Koe-esiintymisten jälkeen laulajaksi tuli Rob Rock.
Against the Dark
Juoni
Vaarallinen kulkutauti on vallannut ihmiskunnan, muuttaen suurimman osan ihmisistä vampyyrimäisiksi verenhimoisiksi olennoiksi. Parannuskeinosta ei ole tietoakaan, joten ainut keino on tappaa kaikki olennot. Taon johtama pieni erikoisjoukko "Hunters" lähetetään tutkimaan sairaalaa, jossa on tiettävästi vielä tartunnan saamattomia ihmisiä loukussa. Heidän tehtävänä on pelastaa ihmiset ja tappaa kaikki vastaantulevat olennot neljän tunnin sisällä. Ryhmän tietämättä luutnantti Waters aikoo tuhota koko sairaalan päästäkseen ongelmasta nopeammin eroon.
Kalatonlammi (Riihimäki)
Kalatonlammi (eli Kalaton) on Riihimäen Kytöjärven kylässä sijaitseva lampi. Se on Myllylammin kanssa yksi Hirvijärven itäpuolen pikkulammista. Lammen pinta-ala on 1,58 hehtaaria ja rantaviiva noin 550 metriä. Vesisyvyyttä lammen keskellä on viisi metriä. Kalatonlammista vesi laskee Hirvijärven Hallberginlahteen ja läheisestä Myllylammista edelleen Hirvijärven lasku-uomaan ennen Vatsianjärveä. Lammen länsipuolella on uudehkoa asutusta, kun taas itärannalla vanhempaa loma-asutusta, joiden pihapiirit eivät lammen rantaan asti ulotu.
Lumiapina
Ulkonäkö ja koko
Lumiapinan turkki on useimmiten kullanvärinen, ja siinä on mukana lisäksi ruskeaa ja keltaoranssia. Hartiat, selkä ja häntä ovat harmaanmustat. Naaraat muistuttavat muuten uroksia, mutta niillä on ruskea pää. Kun uros vanhenee, sen turkki muuttuu aiempaa oranssimmaksi.
John Gregory Murray
Murray sai 29. toukokuuta 1925 nimityksen Portlandin piispaksi, ja hänet asetettiin virkaansa 12. lokakuuta. Hänet nimitettiin 29. lokakuuta 1931 Saint Paulin arkkipiispaksi, jonka virkaan hänet asetettiin 27. tammikuuta 1932. Hän kuoli 79-vuotiaana virassa, ja hänen seuraajakseen nimitettiin William Otterwell Brady.
Kyllä sitä ny ollaan niin neekeriä, että
Kappaleen sanat
Kappaleen ensimmäisessä säkeistössä kaksi ugandalaista tummaihoista miestä kulkee Savossa linja-autolla. He kohtaavat savolaismiehen, joka tiedustelee mistä miehet ovat kotoisin. Miehet vain hymyilevät ja pyörittelevät silmiään, eivätkä ymmärrä miehen puhetta. Savolaismies korottaa ääntä ja kysyy uudestaan, mutta miehet eivät edelleenkään vastaa. Loppujen lopuksi hän suuttuu ja toteaa ”Kylläpä sitä ny ollaan niin neekeriä”.
Rengasmiekka
Jaottelu
Montelius jakoi rengasmiekat neljään rakenteelliseen ja ajallisesti peräkkäiseen päätyyppiin: I, II, III ja IV. Tyypissä I rengas on kiinnitetty miekan ponnessa olevaan reikään ja rengas liikkuu siinä vapaasti. Tyypissä II rengas ja ponsi valettiin erikseen. Ponnen reunassa oli reiän sijasta kaari, joka taivutettiin renkaan päälle niin, ettei se enää liikkunut vapaasti (rengaspahka). Tyypin III rengas ja kiinnityksestä vastaava kaari valettiin muotissa ehjäksi kappaleeksi. ”Rengas” työntyi ponnesta näkyviin ja oli vierestä katsottuna helposti havaittavissa. Renkaan koloon saatettiin upottaa esimerkiksi lasikoristeita. Tyypin IV ponsi valettiin muotissa, jossa ponsi, sen koristelut ja rengasta vastaava uloke muodostivat ehjän kappaleen.